Ehdotus neuvoston päätös yhteisön kannasta vuoden 1992 kansainvälisen sokerisopimuksen voimassaolon jatkamiseen /* KOM/2003/0647 lopull. */





Ehdotus NEUVOSTON PÄÄTÖS yhteisön kannasta vuoden 1992 kansainvälisen sokerisopimuksen voimassaolon jatkamiseen (komission esittämä) PERUSTELUT 1. Kansainvälinen sokerisopimus tehtiin alunperin 1. päivän tammikuuta 1993 ja 31. päivän joulukuuta 1995 väliseksi ajaksi. Sen voimassaoloa on jatkettu kahdella vuodella neljä kertaa. Sopimuksen voimassaolon on siis määrä päättyä 31. päivänä joulukuuta 2003. 2. Kansainvälisen sokerineuvoston kokouksessa 29. päivänä toukokuuta 2003 sopimusta ehdotettiin jatkettavaksi edelleen kahdella vuodella 31 päivään joulukuuta 2005 sopimuksen 45 artiklan 2 kohdan määräysten mukaisesti. 3. Ehdotetulla päätöksellä ei ole sinänsä vaikutusta Euroopan unionin talousarvion kohdassa B7-821 esitettyyn Euroopan yhteisön osuuteen kansainvälisen sokerijärjestön hallintobudjetista. Osuutta on kuitenkin lisättävä laajentumisen jälkeen. 4. Tämän ehdotuksen tarkoituksena on valtuuttaa komissio hyväksymään Euroopan yhteisön puolesta kansainvälisen sokerisopimuksen voimassaolon jatkaminen. (0) Ehdotus NEUVOSTON PÄÄTÖS yhteisön kannasta vuoden 1992 kansainvälisen sokerisopimuksen voimassaolon jatkamiseen EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 181 artiklan yhdessä 300 artiklan 2 kohdan kanssa, ottaa huomioon komission ehdotuksen, sekä katsoo seuraavaa: Yhteisö teki vuoden 1992 kansainvälisen sokerisopimuksen neuvoston päätöksellä 92/580/ETY [1]. Sopimuksen voimassaoloa jatkettiin viimeksi vuonna 2001 kahdella vuodella. Sopimus on voimassa 31 päivään joulukuuta 2003, jos sen voimassaoloa ei jatketa kansainvälisen sokerineuvoston päätöksellä enintään kahdella vuodella. Sopimuksen jatkaminen on yhteisön edun mukaista. Komissio, joka edustaa yhteisöä kansainvälisessä sokerineuvostossa, olisi sen vuoksi valtuutettava hyväksymään sopimuksen voimassaolon jatkaminen, [1] EYVL L 379, 23.12.1992, s. 15. ON PÄÄTTÄNYT SEURAAVAA: Ainoa artikla 1. Hyväksytään kansainvälisen sokerisopimuksen voimassaolon jatkaminen kahdella vuodella. 2. Komissio valtuutetaan ilmaisemaan tämä kanta kansainvälisessä sokerineuvostossa. Tehty Brysselissä Neuvoston puolesta Puheenjohtaja SÄÄDÖKSEEN LIITTYVÄ RAHOITUSSELVITYS Politiikan ala: Eräiden yhteisön politiikkojen ulkoiset osat Toimet: Kansainväliset maataloussopimukset Toimenpiteen nimi: Euroopan yhteisön osuus kansainväliselle sokerijärjestölle 1. BUDJETTIKOHTA/KOHDAT: Momentti 05 06 01 (ent. B7-821): Kansainväliset maataloussopimukset 2. NUMEROTIEDOT 2.1. Toimenpiteen kokonaismäärärahat (B osa): 1,313 miljoonaa euroa maksusitoumusmäärärahoina 2.2. Toimenpiteen soveltamisaika: 1.1.2004-31.12.2005 2.3. Monivuotinen kokonaismenoarvio (milj. euroa) (*): >TAULUKON PAIKKA> 2.4. Yhteensopivuus ohjelmasuunnitelman ja rahoitusnäkymien kanssa |X| Ehdotus on tehdyn ohjelmasuunnitelman mukainen. 2.5. Vaikutukset tuloihin |X| Ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat). 3. BUDJETTITIEDOT >TAULUKON PAIKKA> 4. OIKEUSPERUSTA - Perustamissopimuksen 181 artikla yhdessä 300 artiklan 2 kohdan kanssa, - Neuvoston päätös 92/580/ETY, tehty 13 päivänä marraskuuta 1992 [2]. [2] EYVL L 379, 23.12.1992, s. 15. 5. KUVAUS JA PERUSTELUT 5.1. Yhteisön tuen tarve Erityisesti maatalousalansa taloudellisen merkityksen vuoksi Euroopan yhteisön on oltava osallisena kansainvälisissä maataloussopimuksissa, jotka ovat tärkeä keino seurata maailmanlaajuista kehitystä ja puolustaa yhteisön etuja kyseisten tuotteiden osalta. Kansainvälisen sokerisopimuksen tavoitteet voidaan saavuttaa EY:n jäsenmaksun ansiosta. Kansainvälinen sokerijärjestö, joka vastaa sopimuksen hallinnosta, tukee sopimuksen tavoitteita, joita ovat muiden muassa kansainvälinen yhteistyö, tilastotietojen vaihto ja markkinakehityksen ennakoiminen. Näin ollen sopimuksiin osallistuminen on EY:n etujen mukaista. Jäsenmaksut sovitaan vuosittain, ja ne on maksettava niin kauan kuin EY on sopimuksen osapuoli. Jos EY:n pitäisi toteuttaa yksinään samat toimet kuin kansainvälinen sokerijärjestö toteuttaa, niistä aiheutuvat kokonaiskustannukset olisivat epäilemättä paljon korkeammat kuin jäsenmaksut. 5.2. Suunnitellut toimet ja yhteisön rahoitustukea koskevat yksityiskohtaiset säännöt EY maksaa kansainvälisestä sokerisopimuksesta johtuvan jäsenmaksun vuosittain. Maksuja maksetaan niin kauan kuin EY on sopimuksen allekirjoittajana. Euroopan komissio ja jäsenvaltiot osallistuvat täysipainoisesti kansainvälisen sokerijärjestön toimintaan ja saavat nauttia kaikista jäsenyyden mukanaan tuomista eduista. 6. RAHOITUSVAIKUTUKSET 6.1. Kokonaisrahoitusvaikutus, B osa (*) MSM milj. euroa (kolmen desimaalin tarkkuudella) >TAULUKON PAIKKA> 7. VAIKUTUKSET HENKILÖSTÖÖN JA HALLINTOMENOIHIN 7.1. Vaikutus henkilöstöön >TAULUKON PAIKKA> 7.2. Henkilöstön taloudellinen kokonaisvaikutus >TAULUKON PAIKKA> Määrät vastaavat 12 kuukauden kokonaismenoja. 8. SEURANTA JA ARVIOINTI 8.1. Seurantajärjestelyt Komission yksiköt osallistuvat täysipainoisesti kansainvälisen sokerijärjestön hallintokomitean ja neuvoston työhön. Nämä elimet vahvistavat talousarvion maksuosuudet. Kokouksista ja niissä tehdyistä päätöksistä julkaistaan vapaasti jäsenten saatavissa oleva raportti. 9. PETOSTEN TORJUNTATOIMET Maksut suoritetaan kirjallisen pyynnön saavuttua suoraan kansainvälisen sokerijärjestön pankkitilille sen jälkeen, kun on tarkistettu, että pyyntö vastaa kansainvälisen sokerisopimuksen neuvostossa hyväksyttyä maksuosuutta.